ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΕΞΕΤΑΣΕΙΣ ΦΕΒΡΟΥΑΡΙΟΥ 2019

ΘΕΟΛΟΓΙΚΗ ΣΧΟΛΗ Θεωρίες Μάθησης και Διδακτική Μεθοδολογία

ΤΜΗΜΑ ΘΕΟΛΟΓΙΑΣ ΜΑΡΙΟΣ ΚΟΥΚΟΥΝΑΡΑΣ ΛΙΑΓΚΗΣ

Ονοματεπώνυμο………………………………. ΑΜ……………………………Εξάμηνο………….

**Όσοι/ες πραγματοποιήσατε με επιτυχία τη Διδακτική Άσκηση να γράψετε εδώ την περίοδο και τη χρονιά………….. (π.χ. εαρινό εξάμηνο 2018)**

**ΘΕΜΑΤΑ**

Να απαντήσετε σε όλα τα θέματα και την κόλλα των θεμάτων (χρησιμοποιείστε και το πίσω μέρος):

1) Να απαντήσετε ως θεολόγος-εκπαιδευτικός, με βάση τις γνώσεις για την «κριτική θρησκευτικότητα», σε μία μητέρα που ζητά ο γιος της να απαλλαγεί από τη διδασκαλία 5 σελίδων του Φακέλου Μαθητή της Α΄Γυμνασίου γιατί αναφέρονται στο Ισλάμ. (Μονάδες 2)

2) Να αναλύσετε γιατί οι δυάδες είναι ένας αποτελεσματικός τρόπος συνεργατικής μάθησης (Μονάδες 2)

3) Να κρίνετε ως σωστές ή λανθασμένες δικαιολογώντας σύντομα και με βάση τις γνώσεις σας την απάντησή σας τις παρακάτω επιλογές στον σχεδιασμό μαθήματος δύο θεολόγων εκπαιδευτικών:

 α) Ένας εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι βασικό θέμα για την ενότητα «Αμαρτία» της Α΄Λυκείου είναι η τιμωρία. (Μονάδα 1)

β) Μία εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι στη δίωρη διδακτική ενότητα της Β΄ Λυκείου, «Πίστη» θα έχει τα εξής προσδοκώμενα μαθησιακά αποτελέσματα:

Οι μαθητές/ μαθήτριες να:

* κατανοήσουν την πίστη στον Θεό ως σχέση εμπιστοσύνης,

- γνωρίσουν την ελπίδα και την αγάπη στον Τριαδικό Θεό.

 (Μονάδα 1)

4) Ένας εκπαιδευτικός θεολόγος στο πρώτο στάδιο του μαθήματος με θέμα την «Αδικία» στη Α΄ Λυκείου περιέλαβε την εξής δραστηριότητα:

***Βιώνοντας:*** *««Καρέκλα αφήγησης». Ένας μαθητής/Μια μαθήτρια καθισμένος/καθισμένη σε καρέκλα αφηγείται ως πρόσωπο που αδικεί, έχει προκαταλήψεις κ.λπ. Στη συνέχεια γυρίζει την καρέκλα προς την άλλη κατεύθυνση και αφηγείται ως πρόσωπο που υφίσταται κάποια αδικία.»*

-Να κρίνετε αν είναι σωστή ή λανθασμένη με κριτήρια βιωματικής μάθησης τη δραστηριότητα σε σχέση με το ότι αυτή σχεδιάζεται να γίνει στο πρώτο στάδιο μαθήματος. Να δικαιολογήσετε την απάντησή σας σύμφωνα με τις γνώσεις (Μονάδα 1)

5) Μία εκπαιδευτικός θεολόγος στο τέταρτο στάδιο του μαθήματος με θέμα την «Πίστη» στην Α’ Λυκείου και προσδοκώμενο μαθησιακό αποτέλεσμα*: «Οι μαθητές/τριες να συσχετίζουν την ελπίδα και την αγάπη με την πίστη στον Τριαδικό Θεό»,* περιέλαβε την εξής δραστηριότητα: *««Μελέτη περίπτωσης» – Σκέψου, Συζήτησε, Μοιράσου (TPS): Με βάση τους λόγους και το παράδειγμα ζωής του αγίου Πορφυρίου, οι μαθητές/μαθήτριες μελετούν πώς η πίστη συνδέεται με την αγάπη.»*

-Να αναλύσετε τι περιλαμβάνει το τέταρτο στάδιο μαθήματος στη βιωματική μέθοδο και με βάση τα κριτήρια βιωματικής μάθησης να κρίνετε την επιλογή ως σωστή ή λανθασμένη. Να δικαιολογήσετε την απάντησή σας σύμφωνα με τις γνώσεις (Μονάδα 1)

**Αξιολόγηση των θεμάτων:**

Όλες οι απαντήσεις αξιολογούνται με κριτήριο αποκλειστικό την επιστημονικότητα της τεκμηρίωσης τους

Φοιτητές με εγγραφή πριν το 2011 1) 2,5 μον. 2) 2,5 μον. 3) α) 1,5 μον, β) 1,5 μον. γ) 2 μον.

 Καλή επιτυχία